Technický skúšobný ústav Piešťany

Technický skúšobný ústav Piešťany, a.s. (TSÚ Piešťany, a.s.) je nezávislý certifikačný, skúšobný, kalibračný a inšpekčný orgán, certifikovaný v systéme manažérstva podľa STN EN 9001. V oblasti certifikácie a skúšobníctva pôsobí od roku 1952, v súčasnej podobe pôsobí od roku 1998 a jeho zriaďovateľom je Úrad pre normalizáciu, metrológiu a skúšobníctvo Slovenskej republiky. História V roku 1949 vznikol na základe Rozhodnutia Ministerstva strojárenstva v Prahe, č. j. 12457/50-V-IV-1, výskumný a vývojový závod ako súčasť Kovotechny Praha a v roku 1950 bol ako jej súčasť založený výskumný a vývojový závod Kovotechna Piešťany, ktorého hlavnou náplňou bol výskum, vývoj a skúšanie výrobkov predovšetkým kovového spotrebného tovaru. V roku 1952 sa tento závod transformoval na skúšobňu výrobkov a materiálov, ktorej počiatočný sortiment tvoril kovový spotrebný tovar, neskôr liečebné nástroje a prístroje, domáce strojčeky, kovový riad, obaly, rysovacie a meracie potreby, neskôr sa uplatnili metrologické činnosti. Od roku 1958 vykonával Piešťanský závod Kovotechna Praha akostné značkovanie výrobkov. Od roku 1960 ako Kovotechna závod 04 bola autorizovaná skúšobňa Piešťany súčasťou VHJ Kovový tovar v Trnave. 1. januára 1965 bol zriadený Strojírenský zkušební ústav v Brne (SZÚ) a skúšobňa v Piešťanoch sa stala jednou z jeho pobočiek. Vďaka rozrastajúcim aktivitám vznikol v roku 1969 zámer na výstavbu nového skúšobníckeho objektu. Výstavba skúšobného areálu trvala od r. 1973 do r. 1991. Dňom 1. 1. 1975 vznikol z pobočky v SZÚ v Piešťanoch Československý ústav pre atestáciu prístrojov a zariadení - SKTC č. 243 - ako právne samostatná štátna hospodárska organizácia podriadená Úradu pre normalizáciu a meranie v Prahe. V roku 1992 zmenil svoj názov na Technický skúšobný ústav, štátny podnik (TSÚ), od roku 1998 sa ustálila podoba názvu na Technický skúšobný ústav Piešťany, š.p. Po vzniku samostatnej Slovenskej republiky sa k 1.1.1993 zriaďovateľom TSÚ Piešťany stal Úrad pre normalizáciu, metrológiu a skúšobníctvo SR podľa zákona 111/1990 Z.z. Od 1. 1. 2024 sa Technický skúšobný ústav Piešťany, š. p., transformoval na Technický skúšobný ústav Piešťany, a. s. Posudzovanie zhody výrobkov Posudzovanie zhody podľa EÚ smerníc. Notifikovaná osoba EÚ s prideleným identifikačným č. 1299, od ÚNMS SR pre nasledujúce smernice tzv. Nového prístupu: 2014/68/EÚ Tlakové zariadenia 2000/14/ES Emisia hluku v prostredí pochádzajúca zo zariadení používaných vo voľnom priestranstve 2014/30/EÚ Elektromagnetická kompatibilita (EMC) 2014/53/EÚ Rádiové zariadenia (RED) 2006/42/ES Strojové zariadenia 2009/48/ES Bezpečnosť hračiek 2014/29/EÚ Jednoduché tlakové nádoby 2009/142/ES Spotrebiče plynných palív 2014/33/EÚ Výťahy a bezpečnostné časti do výťahov 2014/34/EÚ Zariadenia a ochranné systémy určené na použitie v prostredí s nebezpečenstvom výbuchu (ATEX) Nariadenie (EÚ) č. 305/2011 Stavebné výrobky Posudzovanie zhody podľa zákona č. 56/2018 Z.z.pre: elektrické zariadenia, rádiové zariadenia, strojové zariadenia, hračky, bicykle vrátane elektrických, vybrané stavebné výrobky, spotrebiče na tuhé a plynné palivo pre domácnosť, zdravotnícke pomôcky, tlakové zariadenia a ďalšie. Preukazovanie zhody podľa zákona č. 133/2013 Z. z. o stavebných výrobkoch v znení neskorších predpisov. Odborné posudzovanie výherných prístrojov podľa zákona č. 30/2019 Z.z. o hazardných hrách. Certifikácia Certifikačný orgán certifikujúci výrobky vykonáva posudzovanie zhody podľa STN EN ISO/IEC 17065: strojov, zariadení, prístrojov a prvkov určených pre použitie v domácnostiach, službách, strojárskom, plynárenskom, elektrotechnickom, polygrafickom, chemickom a drevárskom priemysle, spotrebného tovaru, hracích automatov, stavebných výrobkov a zdravotníckych pomôcok. Vykonávanie skúšok a vydávanie ATP certifikátov podľa Dohody o medzinárodných prepravách skaziteľných potravín a špecializovaných prostriedkoch na ich prepravu. Certifikácia systémov manažérstva EN ISO 9001. Certifikácia preukazovania zhody a certifikácia systému vnútropodnikovej kontroly v zmysle zákona č.133/2013 Z.z. o stavebných výrobkoch v znení neskorších predpisov. Certifikácia osôb podľa STN EN ISO/IEC 17024. Skúšanie Skúšky strojov, výrobných zariadení, spotrebného tovaru, technických zariadení budov a stavieb, elektrických zariadení, rádiových zariadení a tepelnej techniky. Mechanické skúšky materiálov v ťahu, tlaku a ohybe. Skúšky koróznej odolnosti a povrchových úprav v umelej atmosfére. Skúšky odolnosti a funkčnosti pri tepelných cykloch. Skúšky starnutia materiálov v umelej atmosfére. Skúšky výrobkov a ich materiálov v klimatickej komore. Skúšky výrobkov na EMC a RED v anechoickej komore. Skúšky krytia až do IP 69 podľa STN EN 60529. Inšpekcie Overovanie plnenia požiadaviek bezpečnosti technických zariadení v zmysle zákona č. 124/2006 Z.z. - OPO. Kalibrácia a overovanie meradiel Osvedčenie o akreditácii č. K 021 Archivované 2007-07-04 na Wayback Machine udelené Slovenskou národnou akreditačnou službou podľa STN EN ISO/IEC 17025. Kalibračné laboratórium zabezpečuje kalibráciu meradiel: dĺžky, tlaku, teploty, vlhkosti, sily, momentu sily - momentových kľúčov, elektrických veličín, uhla, váh, akustického tlaku, mechanického kmitania. Overovanie meradiel na základe rozhodnutí o autorizácií vydaných Úradom pre normalizáciu, metrológiu a skúšobníctvo SR vykonáva overovanie meradiel: momentových kľúčov do 2000Nm, zvukomerov a integrujúcich zvukomerov, pásmových filtrov, meracích mikrofónov, osobných zvukových expozimetrov, akustických kalibrátorov, tlakomerov na meranie tlaku v pneumatikách motorových vozidiel. Referencie Iné projekty Commons ponúka multimediálne súbory na tému Technický skúšobný ústav Piešťany Externé odkazy Technický skúšobný ústav Piešťany, a.s.